За сениорску репрезентацију Чешке, дебитовао је 14. новембра 2012. у побједи од 3:0 против Словачке у пријатељској утакмици, када је ушао у игру у 74 минуту умјесто Давида Лимберског. На дан 13. октобра 2015. ушао је у игру у другом полувремену, умјесто Јозефа Шурала, у побједи од 3:2 на гостовању против Холандије, чиме је Чешка освојила прво мјесто у групи у квалификацијама за Европско првенство 2016. Први гол за репрезентацију постигао је 26. марта 2018, у побједи од 4:1 против Кине у пријатељској утакмици. На дан 6. јуна 2018, постигао је други гол за репрезентацију, у побједи од 1:0 против Нигерије.